
Sak 19-05 ble behandlet først.

SAK 19-05
Orientering om Internettbasert psykologisk rådgivningstjeneste for studenter (PS-portalen)  v/studentstipendiat Ove Lintvedt, professor Knut Waterloo og førsteamanuensis/prosjektleder Catharina E. Wang.


Ove gav en presentasjon av den internettbaserte psykososiale rådgivningstjenesten som har fått navnet PS-portalen. Portalen vil ha flere hoveddeler: nyhetsdel, informasjondel, forum og psykhjelpen med blant annet selvhjelpsprogrammene Bluepages og Moodgym. Sosialtjenestens og prestens tilbud vil være tilgjengelig også fra PS portalen. Det samme gjelder andre aktuelle tilbud som jusshjelpa og nettsidene for studenter med funksjonsnedsettelser. Åpning av portalen er tidfestet til 1. februar 2006. Prosjektet er avhengig av midler til drift, og det er søkt til Rådet for psykisk helse (Helse og rehabilitering). I fall prosjektet ikke får midler herfra er det søkt om midler til drift for 2006 fra Høgskolen i Tromsø og Universitetet. 
SAK 18-05
Referater og orienteringssaker

a) Tilgjengelighet for alle – Nyhetsbrev. Saker som tas opp: Informasjon om Syseutvalgets innstilling: NOU nr. 8, Likeverd og tilgjengelighet. Innstillingen har høringsfrist til 30.12.2005. Den nye universitets- og høyskoleloven har i § 4-3. Bokstav i innført begrepte universell utforming som juridisk begrep for første gang. Firmaet it:solutions kommer som første firma med en tilgjengelig læringsplattform som tilbyr støtte for de globale tilgjengelighetsstandarder innenfor nettbaserte løsninger.

b) Referat fra møte med kontaktpersonene ved fakultetene/NFH 

c) Referat fra møte i referansegruppa for Internettbasert psykologisk rådgivningstjeneste for studenter. 

d) NOU nr. 8 Likeverd og tilgjengelighet – Høringsbrev og sammendrag

Syseutvalgets innstilling: NOU nr. 8, Likeverd og tilgjengelighet. Innstillingen har høringsfrist til 30.12.2005. LMU kommer ikke til å gi høringsuttalelse.  
e) Møteplan for LMUs fakultetsbesøk – Møteplanen er noe endret i forhold til forslaget fra LMU. Avtalene er nå bekreftet fra alle enhetene.

f) Orientering om velferdsutvalgets arbeid med studentvelferd. Jan Larsen orienterte om møte i velferdsutvalget 10. oktober. Viktigheten av at Samskipnaden er forankret i LMU ble tatt opp i møtet.

g) Orientering fra Brukerforum for funksjonshemmede i høyere utdanning

Janne orienterte fra møte 24. oktober. NIFUSTEP la fram undersøkelse om funksjonshemmede studenters velferd. Rapporten blir tilgjengelig på www.nifustep.no før nyttår.

h) Oppsummering av møtet med Nokuts evalueringskomite. NOKUT-komiteen mente at LMU ikke har noen sterk forankring i miljøene ved universitetet. Komiteen reiste spørsmålet om LMUs mandat bør utvides til å gjelde også FUKs ansvarsområde.  

SAK 20-05
Bekjentgjøring og oppfølging av Handlingsplan for studenter med funksjonsnedsettelser 2006-2008


Det ble bestemt å ta inn tittelen fra den tidligere planen ” Hvordan gjøre Universitetet i Tromsø mindre funksjonshemmende?”


Det må lages et utdrag av planen som sendes til engelsk oversettelse. Alle enhetene tilskrives og gjøres oppmerksom på sitt ansvar i forhold til oppfølging av planen. Enhetene oppfordres til å bruke informasjonsmøtene ved semesterstart for å informere om tilrettelegging for studenter med funksjonsnedsettelser.

SAK 21-05
Møteplan for vårsemesteret

Første møte våren 2006 avholdes onsdag 8. februar kl. 09.00. Møteplan for vårsemesteret tas opp på neste møte.

SAK 22-05
Eventuelt

Øyvind Løken tok opp LMUs ansvar i forbindelse med ombyggingssaker ved Universitetet. Hvordan skal LMU følge opp sakene? - ved aktiv deltakelse i møter, ved innsyn i sakene, eller evt. om LMU skal komme inn i etterkant ved gjennomgang av prosjektene. Det var enighet om å skrive henvendelse til prosjektene med opplysninger om LMUs mandat og samtidig be om innsyn i sakene.   

